CELEX: 62009CN0432
Language: fi
Date: 2009-11-02 00:00:00
Title: Asia C-432/09: Ennakkoratkaisupyyntö, jonka Hof van beroep te Brussel (Belgia) on esittänyt 2.11.2009 — Airfield NV v. Agicoa Belgium BVBA

30.1.2010   
            
            
               FI
            
            
               Euroopan unionin virallinen lehti
            
            
               C 24/24
            
         Ennakkoratkaisupyyntö, jonka Hof van beroep te Brussel (Belgia) on esittänyt 2.11.2009 — Airfield NV v. Agicoa Belgium BVBA
   (Asia C-432/09)
   2010/C 24/44
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van beroep te Brussel
   
      Pääasian asianosaiset
   
   
      Valittaja: Airfield NV
   
      Vastapuoli: Agicoa Belgium BVBA
   
      Ennakkoratkaisukysymykset
   
   
               1)
            
            
               Onko direktiivin 93/83 (1) vastaista, että satelliittitelevisiopalvelujen tarjoajan edellytetään hankkivan oikeudenhaltijoiden suostumuksen sellaiseen toimeen, jolla yleisradio-organisaatio toimittaa ohjelmasignaalinsa joko kiinteää yhteyttä pitkin tai koodattuna satelliittisignaalina siitä riippumattomalle digitaalisatelliittitelevisiopalvelujen tarjoajalle, joka antaa tämän signaalin koodaamisen ja satelliittiin välittämisen siihen yhteydessä olevan toisen yhtiön tehtäväksi, minkä jälkeen tämä signaali liitetään yleisradio-organisaation suostumuksella osaksi televisiokanavapakettia ja lähetetään siten kanavanippuna satelliittitelevisiopalvelujen tarjoajan tilaajille, jotka voivat katsoa ohjelmia yhtäaikaisesti ja muuttamattomina satelliittitelevisiopalvelujen tarjoajan heidän käyttöönsä antaman salauksenpurkukortin tai älykortin avulla?
            
         
               2)
            
            
               Onko direktiivin 93/83 vastaista, että satelliittitelevisiopalvelujen tarjoajan edellytetään hankkivan oikeudenhaltijoiden suostumuksen sellaiseen toimeen, jolla yleisradio-organisaatio saattaa ohjelmasignaaliaan siitä riippumattoman digitaalisten satelliittitelevisiopalvelujen tarjoajan toimeksiannosta satelliittiin, minkä jälkeen tämä signaali liitetään yleisradio-organisaation suostumuksella osaksi televisiokanavapakettia ja lähetetään siten kanavanippuna satelliittitelevisiopalvelujen tarjoajan tilaajille, jotka voivat katsoa ohjelmia yhtäaikaisesti ja muuttamattomina satelliittitelevisiopalvelujen tarjoajan heidän käyttöönsä antaman salauksenpurkukortin tai älykortin avulla?
            
         
      (1)  Tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta 27.9.1993 annettu neuvoston direktiivi 93/83/ETY (EYVL L 248, s. 15).